Rabeniomby sy Ravolahanta

Rabeniomby sy Ravolahanta 
Rabeniomby sy Ravolahanta dia mpifankatia iray tamin’ny andron’andriana (Fanjakan'Andrianampoinimerina) teto Madagasikara, ary navelan’ny anganohttps://mg.globalvoices.org/2018/10/01/127029/ malagasy ho fanehoana fitia voarara, lalina tao anaty fijaliana. Mifamatotra amin’ny Farihy Tritrivahttps://oeil-et-plume.net/2022/03/madagascar-tritriva-lake, any amin’ny faritra Vakinankaratra, akaikin’i Antsirabe, ny tantaran'izy ireo.https://fr.wikipedia.org/wiki/Lac_Tritriva

 Toerana nisehoan'ny tantara 
Ny farihy Tritriva dia farihy volkano iray mipetraka any amin’ny haavon’ny 1 880 metatra. Eo amin’ny 15 km miala an’Antsirabe no misy azy, amin’ny faritr’i Vakinankaratra. Manodidina ny 160 metatra ny halaliny. Manodidina azy ny hazo "sapin" sy ny kininina, izay manome loko manga-maitso mahafinaritra ny ranohttps://tibagaoatana.canalblog.com/archives/2012/02/23/23593301.html. Ny mahagaga amin'io farihy io mihena ny rano amin’ny fotoanan’orana, ary mitombo kosa amin’ny main-tany. Heverina fa mahatonga izany dia noho ny fisian'ny fitombian-drano (siphon) miafina any ambanin'ny tanyhttps://www.madagascar-island.com/sud-antananarivo/antsirabe-sud-imerina.

 Anganon'ny fitia voarara 
Araka ny lovantsofina, Rabeniomby dia tovolahy avy amin’ny fianakaviana tso-piaina. Ravolahanta kosa dia avy amin’ny fianakaviana manan-kaja na andrianahttps://www.yumpu.com/fr/document/view/60959840/prime-mag-air-mad-july-2018-all-lo-res/32. Tsy neken’ny fianakavian'ny roa tonto ny fifankatiavany noho ny elanelan’ny farim-piainana sy ny sata. Nifanao voady anefa izy ireo hoe: “Faty no isarahana”https://www.grandeslatitudes.voyage/le-lac-tritriva-et-ses-legendes.

Raha tsy navelan’ny fianakaviana hifankatia, dia nifidy ny ho faty izy ireo mba ho tafaraka mandrakizay. Nisarona lamba (lamba landy) izy ireo ary niara-nitsambikina tao amin’ny farihy, izay tsy nahitana azy intsony.

 Singa navelan'ny tantara 
Nilaza ny angano fa nisy hazo roa nitsimoka tamin’ny tehezan-tendrombohitra manodidina ny farihy, nifanatona sy nifanindry. Ireo mpifankatia nitsoraka tao anaty rano no ambara fa nivadika ho lasa ireo hazo ireo. Raha tapahina ireo hazo ireo, dia mivoaka rà, araka ny filazan’ny mponina – ka heverina ho fady ny manimba azy.

 Fady sy finoana 
Maromaro ireo fady mifandray amin’ny farihy Tritriva:

 Voarara ny milomano raha vao mihinana hena kisoa. Misy mitantara fa nisy vahiny sinoa tsy nanaraka izany ka maty an-drano ary tsy hita intsony ny razany.
 Rehefa misy manipy vato ao anaty farihy, dia mety handre feo toy ny kotro-baratra na basy midona.
 Raha misy maty amin’ireo tanàna niavian’izy roa (Rabeniomby sy Ravolahanta), dia miova loko mena ny rano: mena manontolo raha tovolahy ao amin’ny tanànan’i Rabeniomby no maty, antsasany mena raha tovovavy tao amin'ny tananan'i Ravolahanta no maty. Mety hiova loko ihany koa ny farihy raha misy zava-nitranga lehibe eto amin’ny firenenahttps://antsirabe-tourisme.com/tritriva.php.

 Lova sy kolontsaina 
Nohiraina sy nosoratana tao amin’ny literatiora sy hira nentim-paharazana malagasy ny tantaran’izy roa. Tamin’ny 2024 dia nambara fa hisy sarimihetsika mitondra ny lohateny hoe "Misiterin’ny Tritriva", havoakan’ny CSP Films Madagascar, ka havoaka amin’ny taona 2025https://newsmada.com/2024/12/24/misiterinny-tritriva-lhistoire-de-rabeniomby-et-ravolahanta-adaptee-en-cinema. Hanazava sy hanaitra indray ny tantara amin’ny endrika sary sy angano malagasy izany.

 Fizahan-tany sy fanajana ny toerana 
Lasa toerana feno hasina sy fizahan-tany ny Farihy Tritriva. Azon’ny olona aleha amin’ny fiara avy any Antsirabe, ary azo hatohy amin’ny tongotra, bisikileta, na kodiarandroa. Ireo mpitsidika dia afaka manao fanatanjahantena amin'ny alalan'ny dia tongotra (randonnée), milomano, manao "kayak", masosa main'ny tady (tyrolienne), mihanika, mitsidika zohy misy ramanavyhttps://www.grandeslatitudes.voyage/le-lac-tritriva-et-ses-legendes. Misy mpitari-dalana eo an-toerana izay mitantara ny angano ho an’ny mpitsidikahttps://www.ile-rouge.com/lac-tritriva-lieu-historique-antsirabe. Zava-dehibe ny manaja ny fady sy ny soatoavina ara-kolontsaina rehefa mitsidika ny toerana.

 Loharano